CELEX: 31983D0332
Language: el
Date: 1983-06-28 00:00:00
Title: 83/332/ΕΟΚ, Ευρατόμ: Απόφαση του Συμβουλίου της 28ης Ιουνίου 1983 για την τροποποίηση της απόφασης 82/402/ΕΟΚ για τη θέσπιση ερευνητικού και αναπτυξιακού προγράμματος (1982 έως 1985) στον τομέα των πρώτων υλών

Avis juridique important

|

31983D0332

83/332/ΕΟΚ, Ευρατόμ: Απόφαση του Συμβουλίου της 28ης Ιουνίου 1983 για την τροποποίηση της απόφασης 82/402/ΕΟΚ για τη θέσπιση ερευνητικού και αναπτυξιακού προγράμματος (1982 έως 1985) στον τομέα των πρώτων υλών  

Επίσημη Εφημερίδα αριθ. L 181 της 06/07/1983 σ. 0024

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 28ης Ιουνίου 1983  για την τροποποίηση της απόφασης 82/402/ΕΟΚ για τη θέσπιση ερευνητικού και αναπτυξιακού προγράμματος (1982 έως 1985) στον τομέα των πρώτων υλών  (83/332/ΕΟΚ, Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 7,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι, με την απόφαση 82/402/ΕΟΚ (2), το Συμβούλιο θέσπισε για μια περίοδο τεσσάρων ετών που αρχίζει από την 1η Ιανουαρίου 1982, ερευνητικό και αναπτυξιακό πρόγραμμα, στον τομέα των πρώτων υλών·  ότι, με την απόφαση 78/264/Ευρατόμ (3), όπως τροποποιήθηκε από την απόφαση 81/364/Ευρατόμ (4), το Συμβούλιο θέσπισε, για μια περίοδο πέντε ετών που αρχίζει από την 1η Ιανουαρίου 1978, πρόγραμμα ερευνών και αναπτύξεως για την Ευρωπαϊκή Κοινότητα Ατομικής Ενεργείας αναφορικά με την αναζήτηση και την εξόρυξη του ουρανίου· ότι για τη διεξαγωγή των ερευνητικών δραστηριοτήτων στον τομέα αυτό, μετά την περάτωση του προγράμματος πρέπει να ενσωματωθούν οι δραστηριότητες αυτές στο πρόγραμμα του τομέα των πρώτων υλών, και ιδίως στο υποπρόγραμμα «Μέταλλα και ορυκτές ουσίες, συμπεριλαμβανομένων και υλικών με βάση την άργιλο για την κεραμική βιομηχανία»·  ότι, η Επιτροπή της Επιστημονικής και Τεχνικής Έρευνας διατύπωσε τη γνώμη της για την πρόταση της Επιτροπής,  ΑΠΟΦΑΣΙΖΕΙ:  Άρθρο μόνο  Η απόφαση 82/402/ΕΟΚ τροποποιείται ως εξής:  1. παρεμβάλλεται το ακόλουθο «υπόψη»:  «έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 7»,  2. η παράγραφος 1 του άρθρου 2 αντικαθίσταται ως εξής:  «1. Το ποσό που κρίνεται αναγκαίο για την εκτέλεση του προγράμματος ανέρχεται σε 54 εκατομμύρια ECU, στα οποία περιλαμβάνεται και η δαπάνη για προσωπικό 19 υπαλλήλων.  Η ενδεικτική κατανομή του ποσού αυτού κατά υποπρόγραμμα περιέχεται στο τμήμα Α του παραρτήματος»,  3. στο τμήμα Α (κεφάλαιο Ι) του παραρτήματος το σημείο 1 τροποποιείται ως εξής από την 1η Ιανουαρίου 1983:  α) το σημείο 1.3 αντικαθίσταται ως εξής:  «1.3 Γεωφυσικές μέθοδοι συμπεριλαμβανομένης της ακτινομετρίας» ,  β) προστίθεται το ακόλουθο σημείο:  «1.7 Τεχνικές μέτρησης που αφορούν το ουράνιο και τα προϊόντα διάσπασής του»,  4. στο τμήμα Β του παραρτήματος το κεφάλαιο Ι καταργείται.  Έγινε στο Λουξεμβούργο, στις 28 Ιουνίου 1983.  Για το Συμβούλιο  Ο Πρόεδρος  H. RIESENHUBER  (1) ΕΕ αριθ. C 161 της 20. 6. 1983, σ. 178.  (2) ΕΕ αριθ. L 174 της 21. 6. 1982, σ. 23.  (3) ΕΕ αριθ. L 72 της 14. 3. 1978, σ. 12.  (4) ΕΕ αριθ. L 137 της 23. 5. 1981, σ. 44.